open-index/open-wikipedia-markdown huggingface dataset:
பள்ளியில் ஒரு நாய்க்குட்டி (சிறுகதைத் தொகுப்பு)

**பள்ளியில் ஒரு நாய்க்குட்டி** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2008 ஆம் ஆண்டு டிசம்பர் மாதம் வெளியிடப்பட்டது. இத்தொகுப்பில் 7 சிறுகதைகள் உள்ளன. இந்த 7 சிறுகதைகளில் ஒரு கதைக்கு மட்டும் தலைப்பு கொடுக்கப்படவில்லை. அக்கதையானது தலைப்புப் போடாத கதை எனக்குறிப்பிட்டு வெளிவந்துள்ளது. சில சிறுகதைகள் முற்றுப் பெறாத நிலையில் இருக்கின்றன. சுந்தர ராமசாமி மறைந்த பிறகு அவரது நாட்குறிப்பேட்டில் அவர் எழுதியிருந்த முழுமை பெற்ற மற்றும் முழுமை பெறாத சிறுகதைகளின் தொகுப்பு இது. இப்புத்தகத்தின் பதிப்புரிமை சுந்தர ராமசாமி அவர்களின் மனைவி கமலா ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *பள்ளியில் ஒரு நாய்க்குட்டி* எனபதுவே இத்தொகுப்பின் பெயராக சூட்டப்பட்டுள்ளது. இத்தொகுப்பிற்கு அரவிந்தன் முன்னுரை எழுதியுள்ளார்.
## தொகுப்பிலுள்ள சிறுகதைகள்
*புலமையின் அம்மணம்
*பெயர் தெரியாத மரம்
*பள்ளியில் ஒரு நாய்க்குட்டி
*சாத்துவதும் திறப்பதும்
*இரு நண்பர்கள்
*(தலைப்புப் போடாத கதை)
*கிங்காங்கும் தாராசிங்கும்
## பின்னட்டைக் குறிப்புகள்
பொதுவாக வெளிவரும் எல்லாத் தமிழ் புத்தகங்களிலும் அப்புத்தகத்தின் பின்னட்டையில் சில குறிப்புகள் அச்சிடப்பட்டு இருக்கும். அவை பொதுவாக அப்புத்தகத்தின் உள்ளே உள்ள கதைகளிலிருந்தோ, கவிதைகளிலிருந்தோ அல்லது கட்டுரைகளிலிருந்தோ சில பகுதிகளாக இருக்கலாம். சில சமயம் எழுத்தாளரின் வாழ்க்கைக் குறிப்புகளாக அமையலாம். இன்னும் சில சமயங்களில் அப்புத்தகத்தைப் பற்றிய பிறருடைய மதிப்புரை அல்லது விமரிசனத்தின் சில பகுதியாக இருக்கலாம். அல்லது அந்த எழுத்தாளர் வேறு எங்காவது வெளிப்படுத்திய அவரது கருத்தாக இருக்கலாம். இத்தகைய குறிப்புகள் பெரும்பாலும் அப்புத்தகத்தைப் பற்றிய ஒரு பார்வையை அளிப்பதில்லை என்ற போதிலும் வாசகர்களை அப்புத்தகத்தைப் படிக்கத் தூண்டும் விதத்திலேயே அமைந்திருக்கும். இப்புத்தகத்தின் பின்னட்டைக் குறிப்பு,
சுந்தர ராமசாமி தனது நாட்குறிப்பேட்டில் தன் கைப்பட எழுதி வைத்திருந்த, முழுமைபெற்ற, பெறாத சிறுகதைகள் மற்றும் நெடுங்கதைகளின் கரட்டு வடிவங்களின் தொகுப்பு இந்நூல்.
50 ஆண்டுகளுக்கு மேல் எழுதிவந்த சுந்தர ராமசாமியின் பன்முக எழுத்துப் பயணத்தின் முக்கியமான பண்புகள் அனைத்தும் அவரது இறுதி ஆண்டுகளில் எழுதப்பட்ட இந்தக் கதைகளிலும் வலுவாகவே   வெளிப்படுகின்றன.
இந்தக் கதைகளையும் இவை எழுதப்பட்ட காலகட்டத்தில் பிரசுரமான கதைகளையும் பார்க்கும்போது அவர் தனது கடைசி ஐந்து ஆண்டுகளில் மிகவும் தீவிரமாகப் படைப்பாக்கத்தில் ஈடுபட்டிருக்கிறார் என்பது புலனாகிறது. முதுமையையும், நோய்களையும், அவதூறுப் பிரச்சாரங்களையும் எதிர்த்து ஒரு படைப்பாளி மேற்கொண்ட போராட்டத்தின் இறுதித் தடயமே இந்தத் தொகுப்பு.

## வெளி இணைப்பு
*பள்ளியில் ஒரு நாய்க்குட்டி

பகுப்பு:தமிழ்ச் சிறுகதைத் தொகுப்புகள்
அழைப்பு (சிறுகதைத் தொகுப்பு)

***அழைப்பு*** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2003 ஆம் ஆண்டு டிசம்பர் மாதம் வெளியிடப்பட்டது. இத்தொகுப்பில் 17 சிறுகதைகள் உள்ளன. இப்புத்தகத்தின் பதிப்புரிமை சுந்தர ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *அழைப்பு* எனபதுவே இத்தொகுப்பின் பெயராக சூட்டப்பட்டுள்ளது. இத்தொகுப்பிற்கு அரவிந்தன் முன்னுரை எழுதியுள்ளார். அதில் அவர் கீழ்க்கண்டவாறு குறிப்பிடுகிறார்.

*சுந்தர ராமசாமி*யின் கதைகள் அடுத்த கட்டத்தின் தொடக்கப்புள்ளி மட்டுமல்ல, அவரது எழுத்து ஆளுமையின் பரிணாம வளர்ச்சியின் அழுத்தமான அடையாளமும் கூட. இந்த அடையாளம் அடுத்ததடுத்த கதைகளில் அழுத்தம் பெற்று வருவதைப் பார்க்க முடிகிறது. போதை, பல்லக்குத் தூக்கிகள், ரத்னாபாயின் ஆங்கிலம், பள்ளம், கொந்தளிப்பு, வழி, கோலம், எதிர்கொள்ளல், பட்டுவாடா, நெருக்கடி ஆகிய கதைகளில் இதைத் தெளிவாகப் பார்க்கமுடிகிறது.

## தொகுப்பிலுள்ள சிறுகதைகள்
*அழைப்பு
*போதை
*பல்லக்குத் தூக்கிகள்
*வாசனை
*அலைகள்
*ரத்னாபாயின் ஆங்கிலம்
*குரங்குகள்
*பள்ளம்
*கொந்தளிப்பு
*ஆத்மாராம் சோயித்ராம்
*மீறல்
*வழி
*கோலம்
*எதிர்கொள்ளல்
*காகங்கள்
*பட்டுவாடா
*நெருக்கடி

## பின்னட்டைக் குறிப்புகள்
இப்புத்தகத்தின் பின்னட்டையில் காணப்படும் குறிப்புகள்:
தனிப்பட்ட சில காரணங்களுக்காக 1970 முதல் 1977 வரை சுந்தர ராமசாமி எதுவும் எழுதாமல் இருந்திருக்கிறார். 'மோனத்துவம்' என்று சிலரால் வர்ணிக்கப்பட்ட இந்த இடைவெளிக்குப் பிறகு சு.ரா. எழுதிய கதைகள் முற்றிலும் புதிய தடத்தில் பயணிக்க ஆரம்பித்தன. இந்தக் காலகட்டத்தில் மொழி, உள்ளடக்கம், உத்தி, பார்வை ஆகியன சார்ந்து சு.ரா.வின் படைப்பாளுமையில் நிகழ்ந்த மாற்றத்தைப் பிரதிபலிக்கும் கதைகள் இங்கு தொகுக்கப்பட்டுள்ளன.

## வெளி இணைப்புகள்
*ரத்னாபாயின் ஆங்கிலம் 

பகுப்பு:தமிழ்ச் சிறுகதைத் தொகுப்புகள்
நேரியல் சார்பு

கணிதத்தில் **நேரியல் சார்பு** (*linear function*) என்பது வெவ்வெறான ஆனால் ஒன்றுக்கொன்று தொடர்புள்ள இரு கருத்துக்களாகும்:
* நுண்கணிதம் மற்றும் அதன் தொடர்புடைய பகுதிகளில் நேரியல் சார்பு என்பது ஒரு படி ஒன்று அல்லது பூச்சியமுடைய ஒரு பல்லுறுப்புக்கோவைச் சார்பு அல்லது பூச்சியப் பல்லுறுப்புக்கோவை.
* நேரியல் இயற்கணிதம் மற்றும் சார்பலன் பகுப்பாய்வியலில் நேரியல் சார்பு என்பது ஒரு நேரியல் கோப்பு.

## பல்லுறுப்புக்கோவைச் சார்பாக
நுண்கணிதம், பகுமுறை வடிவவியல் மற்றும் தொடர்புடைய பகுதிகளில், நேரியல் சார்பு என்பது, படி ஒன்று அல்லது பூச்சியமாக உள்ள பல்லுறுப்புக்கோவைச் சார்பாக இருக்கும் (பூச்சியப் பல்லுறுப்புக்கோவை உட்பட).

ஒரு மாறியில் அமைந்த நேரியல் சார்பின் வடிவம்:

:f(x)=ax+b,

இதில் *a*, *b* இரண்டும் பெரும்பாலும் மெய்யெண்களாகவுள்ள மாறிலிகள். இச் சார்பின் வரைபடம் குத்துக்கோடாக இல்லாத கோடாக இருக்கும்.

*k* -சாரா மாறிகளில் அமைந்த நேரியல் சார்பின் பொதுவடிவம்:
:f (x_1, ..., x_k) = b + a_1x_ + ... + a_kx_k \, ,

மேலும் இதன் வரைபடம்  பரிணாம மீத்தளமாக அமையும்.

பூச்சியப் பல்லுறுப்புக்கோவை அல்லது படி பூச்சியமுள்ள பல்லுறுப்புக்கோவையாக இருப்பதால் ஒரு மாறிலிச் சார்பும் நேரியல் சார்பாகும்.

ஒரு மாறிலியில் அமைந்த மாறிலிச் சார்பின் வரைபடம் ஒரு கிடைக்கோடாகும்.

## நேரியல் கோப்பாக
நேரியல் இயற்கணிதத்தில் நேரியல் சார்பு என்பது, இரு திசையன் வெளிகளுக்கிடையே திசையன் கூட்டல் மற்றும் திசையிலிப் பெருக்கல் ஆகிய இரு செயலிகளையும் பாதுகாக்கும் ஒரு நேரியல் கோப்பு *f* ஆக இருக்கும்:

:f(\mathbf{x} + \mathbf{y}) = f(\mathbf{x}) + f(\mathbf{y}) 
:f(a\mathbf{x}) = af(\mathbf{x}). 

இங்கு, 
: என்பது திசையிலி களம்  ஐச் சேர்ந்த ஒரு மாறிலி. எடுத்துக்காட்டாக ஒரு மெய்யெண்ணாக இருக்கலாம்.

:,  ஒரு திசையன் வெளியின் இரு உறுப்புகள். இத் திசையன் வெளி  ஆகவும் இருக்கலாம்.

சில கணித நூலாசிரியர்கள் திசையிலி களத்தில் மதிப்புகளை எடுக்கக்கூடிய நேரியல் கோப்புகளை மட்டுமே நேரியல் சார்பு எனக் கொள்வதுண்டு; இவை நேரியல் சார்பலன்கள் (linear functionals)அல்லது நேரியல் வடிவங்கள் (linear forms) எனவும் அழைக்கப்படுவதுண்டு.

## குறிப்புகள்


## மேற்கோள்கள்
* Izrail Moiseevich Gelfand (1961), *Lectures on Linear Algebra*, Interscience Publishers, Inc., New York. Reprinted by Dover, 1989.  
* Thomas S. Shores (2007), *Applied Linear Algebra and Matrix Analysis*, Undergraduate Texts in Mathematics, Springer.  
*James Stewart (2012), *Calculus: Early Transcendentals*, edition 7E, Brooks/Cole. 
* Leonid N. Vaserstein (2006), "Linear Programming", in Leslie Hogben, ed., *Handbook of Linear Algebra*, Discrete Mathematics and Its Applications, Chapman and Hall/CRC, chap. 50.  

பகுப்பு:பல்லுறுப்புக்கோவை சார்புகள்
பகுப்பு:நுண்கணிதம்
புத்தனாவது சுலபம் (சிறுகதைத் தொகுப்பு)

**புத்தனாவது சுலபம்** என்பது எஸ். ராமகிருஷ்ணன் எழுதிய சிறுகதைகளில் சிலவற்றின் தொகுப்பு. உயிர்மை பதிப்பகம் வெளியீடாக இப்புத்தகம் 2011 ஆம் ஆண்டு டிசம்பர் மாதம் வெளியிடப்பட்டது. இத்தொகுப்பில் 16 சிறுகதைகள் உள்ளன. இப்புத்தகத்தின் பதிப்புரிமை எஸ்.ராமகிருஷ்ணன் அவர்களுடையது. இத்தொகுப்புகளிலுள்ள சிறுகதைகளில் ஒன்றான *புத்தனாவது சுலபம்* எனபதுவே இத்தொகுப்பின் பெயராக சூட்டப்பட்டுள்ளது. 
## நூல் முன்னுரை
இத்தொகுப்பிற்கு முன்னுரையில் கீழ் கண்டவாறு குறிப்பிடுகிறார்.
சிறுகதை என்பது நீந்திக் கொண்டிருக்கும் மீனைச் சித்திரம் வரைவது போன்றது. அது ஒரு சவால். மீனின் தோற்றத்தை வரைய முயன்றால் அதன் இயக்கம் பிடிபடாமல் போய்விடும். இயக்கத்தை வரைய முற்பட்டால் தண்ணீரின் இயல்பு வெளிப்படாமல் போய்விடும். என்னளவில் சிறுகதை எழுதுவதே எப்போதும் அதிக உத்வேகமும் 
சவாலும் நிரம்பியதாக இருக்கிறது.

## தொகுப்பிலுள்ள சிறுகதைகள்
*இரண்டு குமிழ்கள்
*புத்தனாவது சுலபம்
*பென் என்று எவருமில்லை
*ஆம் புரூனோ, அவர்கள் குற்றவாளிகளே
*சீட்டாட்டம்
*ஜன்னலைத் தட்டாதே அஷ்ரப்
*பொய்த் தொண்டை
*நடுவில் உள்ளவள்
*ஜெயந்திக்கு ஞாயிற்றுக் கிழமை பிடிப்பதில்லை
*யட்சன் தனித்திருக்கிறான்
*சொர்ணத்து ஆச்சிக்கு மன்மோகன் சிங்கைப் பிடிக்காது
*பேசும் கற்கள்
*சிறு மீன்( குறுங்கதை)
*சொந்தக்குரல்
*சிற்றறிவு
*கோகிலவாணியை யாருக்கும் நினைவிருக்காது
## பின்னட்டைக் குறிப்புகள்
பொதுவாக வெளிவரும் எல்லாத் தமிழ் புத்தகங்களிலும் அப்புத்தகத்தின் பின்னட்டையில் சில குறிப்புகள் அச்சிடப்பட்ட்இருக்கும். அவை பொதுவாக அப்புத்தகத்தின் உள்ளே உள்ள கதைகளிலிருந்தோ, கவிதைகளிலிருந்தோ அல்லது கட்டுரைகளிலிருந்தோ சில பகுதிகளாக இருக்கலாம். சில சமயம் எழுத்தாளரின் வாழ்க்கைக் குறிப்புகளாக அமையலாம். இன்னும் சில சமயங்களில் அப்புத்தகத்தைப் பற்றிய பிறருடைய மதிப்புரை அல்லது விமரிசனத்தின் சில பகுதியாக இருக்கலாம். அல்லது அந்த எழுத்தாளர் வேறு எங்காவது வெளிப்படுத்திய அவரது கருத்தாக இருக்கலாம். இத்தகைய குறிப்புகள் பெரும்பாலும் அப்புத்தகத்தைப் பற்றிய ஒரு பார்வையை அளிப்பதில்லை என்ற போதிலும் வாசகர்களை அப்புதகத்தைப் படிக்கத் தூண்டும் விதத்திலேயே அமைந்திருக்கும். இப்புத்தகத்தின் பின்னட்டைக் குறிப்பு...
 மனிதர்கள் கசப்பையும் ஏமாற்றத்தையுமே வாழ்நிலையாகக் கொண்டுவிட்ட ஒரு காலத்தின் சாட்சியங்கள் எஸ். ராமகிருஷ்ணனின் இக்கதைகள். மனித மனதின் சொல்லித் தீராத விசித்திரங்களிலிருந்து
 பிறக்கும் அபத்த நிலைகளின் வழியே புறக்கணிப்பின், தனிமையின், அவமதிப்பின் எல்லையற்ற கனத்த இருளின் வழியே இக்கதைகளின் பாத்திரங்கள் நடந்து செல்கின்றன.
 அவை சிதறுண்ட குடும்பங்களின், உடைந்துபோன மனங்களின் வழியே தமது சொற்களை உருவாக்கிக் கொள்கின்றன.
 புருனோ துவங்கி அஷ்ரப் வரை இந்தக் கதைகளில் வரும் மனிதர்களை தமிழ் சிறுகதையுலகம் முன் கண்டறிந்ததேயில்லை. தனித்துவமிக்க கதைமொழி, நுட்பமான கதையாடல், வாழ்வின்
 பேருண்மைகளைச் சுட்டிக்காட்டிச் சொல்லும் உரையாடல்கள் என்று இக்கதைகள் சமகால தமிழ் சிறுகதை உலகிற்குப் புதிய திசையை அறிமுகம் செய்து வைக்கின்றன.

## வெளி இணைப்புகள்
* இணையதளம்

பகுப்பு:தமிழ்ச் சிறுகதைத் தொகுப்புகள்
சமவெளி (சிறுகதைத் தொகுப்பு)

**சமவெளி**, எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் மார்ச் மாதம் 1983-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன.இத்தொகுப்பிலுள்ள கதைகளில் ஒன்றான *சமவெளி* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *சமவெளிச் சிகரம்* எனும் தலைப்பில் வண்ணதாசன் முன்னுரை எழுதியுள்ளார். மேலும் இப்புத்தகத்தின் தொடக்கப் பக்கத்தில்
 ஆக்கர் வாங்காத பம்பரம், மணி உதிராத வெள்ளிக் கொலுசு,
 நசுங்காத பித்தளைக் குடம், கருகிக்ப் போகாத பலாக்கொட்டை,
 கொறுவாய் இல்லாத தங்கச்சி ஊற்றுகிற தோசை, காயம் பட்டாத
 ஆண்பிள்ளை மனது... இவையெல்லாம் நன்றாகவா இருக்கும்...
 எல்லாவற்றையும் நீருக்கும், நெருப்புக்கும், காற்றுக்கும்,
 வெளிச்சத்திற்கும் உண்மையாக இருக்க அனுமதியுங்கள்.
 இயல்பு நம்மை வழி நடத்தும். புல்லை யாரும் நடுவதில்லை.
 தானாக வளருகிறது.
என்கிறார்.

## இத்தொகுப்பிலுள்ள சிறுகதைகள்
இப்புத்தகத்தில் 
*தாகமாய் இருக்கிறவர்கள்
*நிலை
*பளு
*வருகை
*சமவெளி
*வரும் போகும்
*பூனைகள்
*சில பழைய பாடல்கள்
*கூறல்
*விசாலம்
*வெளியேற்றம்
*உதிரி
ஆகிய சிறுகதைகள் உள்ளன.

## பின்னட்டைக் குறிப்புகள்
இப்புத்தகத்தில் வண்ணதாசன் எழுதிய பின்னட்டைக் குறிப்பு:
 என்னதான் மாறுதல்கள் வந்துற்ற போதும், மரபுகள் மீதும் இறந்த காலங்கள் மீதும், அற்பம் எனக் காலம் ஒதுக்கிவிட்டுச் செல்கிற குன்னிமுத்துப் போன்ற 
 சிறு அனுபவ உலகங்கள் மீதும் தீராத காதலும் தாகமும் இருந்து கொண்டேயிருக்கிறது. அதுவும் சின்ன வயதின் பேழையிலிருந்து அள்ள அள்ள வற்றாத,
 தீர்ந்து போகாத ஞாபகங்கள் மிஞ்சிக் கொண்டேயிருக்கின்றன.

## வெளி இணைப்புகள்
*வண்ணதாசன் இணையதளம்

பகுப்பு:தமிழ்ச் சிறுகதைத் தொகுப்புகள்
கருவகவூக்கி வெளியிடு இயக்குநீர்

**கருவகவூக்கி வெளியிடு இயக்குநீர்** (Gonadotropin-releasing hormone; **GnRH**) என்பது, எந்த திசுக்களின் மீது செயலாற்றுகிறதோ, அவற்றின் வளர்ச்சியைத் தூண்டக்கூடிய, உயிரணுக்களை மிகைப்பெருக்கம் அல்லது மிகை வளர்ச்சிச் செய்யக்கூடிய தூண்டும் இயக்குநீர் (trophic hormone) வகைகளுள் ஒன்றாகும்.  இது லூட்டினைசிங் இயக்குநீர்- வெளியிடு இயக்குநீர், லூலிபெரின் என்றும் அழைக்கப்படுகின்றது. முற்பகுதி பிட்யூட்டரியிலிருந்து சுரக்கப்படும் கருமுட்டையூக்கும் இயக்குநீர் (FSH), லூட்டினைசிங் இயக்குநீர் (LH) ஆகியவை வெளியிடப்படுவதற்குக் காரணியாக உள்ளது. கருவகவூக்கி வெளியிடு இயக்குநீரானது ஐப்போத்தலாமசில் உள்ள நரம்பணுக்களில் உருவாக்கப்பட்டு, வெளியிடப்படுகின்றது. இப்புரதக்கூறானது இனப்பெருக்கத்‌தில் முதன்மையாகச் செயல்புரியும் கருவகவூக்கி வெளியிடு இயக்குநீர் குடும்பத்தினைச் சேர்ந்ததாகும்.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
வேப்பேரி (சென்னை)

::இதே பெயரைக் கொண்டுள்ள ஊர்களைப் பற்றி அறிய, வேப்பேரி என்ற பக்கத்தைப் பார்க்கவும்.

**வேப்பேரி** *(Vepery )* இந்தியாவின் தமிழ்நாடு  மாநிலத் தலைநகர் சென்னையில் அமைந்துள்ள ஒரு துணை நகரப்பகுதியாகும். சென்னை மாநகரின் வடக்குப் பகுதியில் இந்நகர்ப்பகுதி உள்ளது. பூங்கா நகரத்தின் போக்குவரத்து மையமாக  பூந்தமல்லி நெடுஞ்சாலையின் வடக்கே ஒரு செவ்வக பகுதியை உள்ளடக்கியுள்ளது.

## வரலாறு

மெட்ராசு நகரில் பிரித்தானியக் குடியேற்றத்தின் போது உருவாக்கப்பட்ட பழமையான குடியிருப்புச் சுற்றுப்புறங்களில் வேப்பேரியும் ஒன்றாகும். 1749 ஆம் ஆண்டிலேயே கிறித்துவ மதபோதகர்கள் இப்பகுதிகளுக்கு வரத் தொடங்கினர். ஐக்சு லா சேப்பல் உடன்படிக்கைக்குப் பின்னர், இந்நகரம் பிரெஞ்சுக்காரர்களிடமிருந்து ஆங்கிலேயர்களுக்கு மீட்டெடுக்கப்பட்டது. அதிகாரப்பூர்வமான இங்கிலாந்து திருச்சபையுடன் இணைக்கப்பட்ட மிகப் பழமையான ஓர் அமைப்பு வேப்பேரியில் அமைந்திருந்த நிறுவன அமைப்பாகும் .. 
1828 ஆம் ஆண்டில் புனித மத்தியாசு தேவாலயம் கட்டப்பட்டது.  இந்தியாவில் பிரித்தானியரின் முதலாவது கோட்டையான புனித சியார்ச்சு கோட்டையில் உள்ள புனித மேரி தேவாலயத்திற்குப் பிறகு இரண்டாவது பழமையான ஆங்கிலிக்க தேவாலயமாக அமைந்தது. 1842 ஆம் ஆண்டில் புனித மத்தியாசு நாளில் இந்த தேவாலயம் மெட்ராசு நகரின் கிருத்துவப் பாதிரி சிபென்சரால்  அதிகாரப்பூர்வமாக புனிதப்படுத்தப்பட்டது.

மார்ச் 1, 1855 அன்று, மெட்ராசு பெற்றோர் கல்வி நிறுவனம் மற்றும் டோவெட்டன் கல்லூரி ஆகியவை அப்போதைய மெட்ராசு நகரத்தின் உள்ளூர் எல்லைக்குள் வேப்பரியில் நிறுவப்பட்டன. ஏழாவது படைப்பிரிவு காலாட்படையில் படைப்பிரிவுத் தலைவராகப் பணியாற்றிய இராணுவ வீர்ர் யான் டோவெட்டனின் பெயரை டோவெட்டனைச் சுற்றியுள்ள பகுதிகள் பெற்றன.

## அடையாளங்கள்

இப்பகுதியிலுள்ள முக்கியமான சில இடங்கள் வருமாறு:

* பெரியார் திடல்
* காவல் துறை ஆணையர் அலுவலகம்
* விலங்குகளுக்கான கொடுமையைத் தடுக்கும் சமூக அலுவலகம்.
* டோவேட்டன் மணிக்கூண்டு

## கல்வி நிறுவனங்கள்
### கல்லூரிகள்
* சென்னை கால்நடையியல் கல்லுரி
* பி.டி.லீ செங்கல்வராய பல்தொல்நுட்பக் கல்லூரி 
* புனித கிருத்தோபர் கல்வியியல் கல்லூரி
* குரு சிறீ சாந்திவிச்சய் செயின் மகளிர் கல்லூரி

## தெருக்கள்

வேப்பேரியிலுள்ள முக்கியத் தெருக்கள்
•வேப்பேரி உயர் சாலை
•யெர்மியா சாலை
•பராக்சு சாலை
•ஈ.வி.கே. சம்பத் சாலை
•மேடாக்சு சாலை
•பிரெத்தபீட்டு சாலை

## இரயில் நிலையங்கள்

சென்னை எழும்பூர் இரயில் நிலையம். சென்னை பூங்கா இரயில் நிலையம் போன்ற இரயில் நிலையங்கள் வேப்பேரிக்கு அருகில் உள்ளன.

## பேருந்துகள்

வேப்பேரியிலிருந்து சென்னை மாநகரத்தின் பல்வேறு பகுதிகளுக்கும் பேருந்து சேவைகள் இயக்கப்படுகின்றன. டோவேட்டன் பேருந்து நிலையம், வடக்கு எழும்பூர் இரயில் நிலையப் பேருந்து நிலையம், மில்லர்சு பேருந்து நிலையம், எழும்பூர் பேருந்து நிலையம் ஆகியவை வேப்பேரிக்கு அருகிலுள்ள பேருந்து நிலையங்களாகும். 10ஏ, 134ஏ, 159சி, 159இ, 17 போன்றவை இங்கிருந்து புறப்படும் சில முக்கியத் தடங்களில் செல்லும் பேருந்துகள் ஆகும்.

வேப்பேரியில் கடந்த 11 அக்டோபர் 2013 அன்று, ஈ.வி.கே சம்பத் சாலையில் 2009 ஆம் ஆண்டு அடிக்கல் நாட்டப்பட்டு கட்டிமுடித்த புதிய காவல் ஆணையர் அலுவலகம் அப்போதைய முதல் அமைச்சர் செல்வி ஜெ.ஜெயலலிதா அவர்களால் திறந்து வைக்கப்பட்டது.

## மேற்கோள்கள்

பகுப்பு:சென்னையின் புவியியல்
எம். கே. மீரான்

**எம். கே. மீரான்** (இ. 1972) ஒரு இந்திய விடுதலைப் போராட்ட வீரர்.

## வாழ்க்கைக் குறிப்பு
மீரான், தேனி மாவட்டம், உத்தமபாளையம் அல்லாபிச்சை என்ற குலாம் மைதீன்-தங்கம்மாள் இணையருக்கு மகனாகப்பிறந்தவர். போடியில் பள்ளிப்படிப்பை முடித்த இவர் ஜவகர்லால் நேருவின் நேர்முக உதவியாளராக இருந்த ஜி. பார்த்தசாரதியுடன் சேர்ந்து சென்னையில் கல்வி பயின்றார். தனது நண்பர் பெ. துாரன் என்பவருடன் இணைந்து பித்தன் என்ற கையெழுத்துப் பிரதியினை நடத்தினார். கல்லுாரி படிப்பு முடிந்தவுடன் 
கோயமுத்துாரில் சார்-ஆய்வாளராக பணியில் சேர்ந்தார்.

பணியின்போது பிரித்தானியருக்கு எதிராக ஆங்காங்கே போராட்டம் நடைபெற்றது. அதில் காவல்துறை அதிகாரி என்ற முறையில் மக்களை தாக்கவேண்டிய நிர்பந்தம் செய்யப்பட்டது. அதை அவர் ஏற்கவில்லை. பணியில் இருந்து விலகி 1941 ஆம் ஆண்டு நடைபெற்ற தனிநபர் சத்தியாகிரகப் போராட்டத்தில் ஈடுபட்டு ஆங்கிலேய அரசுக்கு எதிராக தந்திக்கம்பிகளை அறுத்தல், அரசுக்கு எதிராக துண்டு அறிக்கைகள் விநியோகம் செய்வது போன்ற வேலைகளில் ஈடுபட்டு கைது செய்யப்பட்டார். இதற்காக வேலுார், அலிப்புர், பெல்லாரி சிறைகளில் ஒரு வருட காலம் தண்டனையை அனுபவித்தார். அதன் பின்னர் 1942 ஆம் ஆண்டு வெள்ளையனே வெளியேறு இயக்கத்தில் ஈடுபட்டு கைது செய்யப்பட்டார்.

மீரான் 1972 ஆம் ஆண்டு இறந்தார்.

பகுப்பு:இந்திய விடுதலைப் போராட்ட வீரர்கள்
பகுப்பு:1972 இறப்புகள்
ஜி. ஏ. சந்திரசிறி

**ஜி. ஏ. சந்திரசிறி** (*Major General G. A. Chandrasiri*, பிறப்பு: 1954) இலங்கையின் படைத்துறைத் தளபதியும் யாழ்ப்பாணம் பாதுகாப்புப் படைத் தலைமையக முன்னாள் பொறுப்பதிகாரியும், இலங்கை இராணுவத்தின் 52வது படைப்பிரிவின் முன்னாள் தலைவரும், ஆவார். இவர் தற்போது வட மாகாண ஆளுனராகப் பணியாற்றுகிறார்.

சந்திரசிறி 1974 ஆம் ஆண்டில் இலங்கை இராணுவத்தில் இணைந்தார். 1976 இல் இவர் இலங்கை கவச வாகன அணியில் இரண்டாம் லெப்டினண்டாகச் சேர்ந்தார். பிரிகேடியராகத் தரம் உயர்த்தப்பட்டார். மன்னாரில் பணியாற்றிய பின்னர் ஈழப்போரின் இறுதிக் கட்டத்தில் (2008-2009) யாழ்ப்பாணத் தலைமையகப் பொறுப்பதிகாரியாக இருந்தார். 2009 இல் இராணுவத்தில் இருந்து இளைப்பாறிய பின்னர் வட மாகாணத்தின் ஆளுனராக நியமிக்கப்பட்டார்.

## மேற்கோள்கள்

## வெளி இணைப்புகள்
*Major General G. A. Chandrasiri - New Governor of the Northern Province  

பகுப்பு:இலங்கையின் வட மாகாண ஆளுநர்கள்
பகுப்பு:இலங்கை பௌத்தர்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:இலங்கை இராணுவத் தலைவர்கள்
இராம. கனகசுப்புரத்தினம்

**இராம. கனகசுப்புரத்தினம்**, பதினாறு கவனகர் திருக்குறள் இராம. கனகசுப்புரத்தினம் என அறியப்படும் இவர்  தமிழகத்தைச் சேர்ந்த ஆசிரியர், சொற்பொழிவாளரும் எழுத்தாளரும் ஆவார்.
இவர் மெகா தொலைக்காட்சியில் தினமும் *வெற்றி நிச்சயம்* என்ற சொற்பொழிவுத் தொடரை நிகழ்த்தி வருகிறார்.

## வாழ்க்கைச் சுருக்கம்
இவரின் தந்தை திருக்குறள் பெ. இராமையா தசாவதானியாகத் திகழ்ந்து 'தமிழக அரசவைக் கலைஞராக' இருந்தவர்.

இவர் 1330 குறளில் எதை கேட்டாலும் , அதன் வரிசை எண் எந்த அதிகாரம் மற்றும் அந்த குறளையும் சொல்வதோடு தலைகீழாகவும் குறளை சொல்வதில் வல்லவர்.

நினைவாற்றலை வளர்க்க  பயிலரங்கம் நடத்தி வருகின்றார். இவர் தற்போது கோயம்புத்தூரில் வசித்து வருகின்றார்.

## பதினாறு கவனக நிகழ்ச்சிகள்
கவனகர் இராம. கனகசுப்புரத்தினம் நிகழ்த்தும் பதினாறு கவனக நிகழ்ச்சிகள்

# குறள் கவனகம்
# எண் கவனகம்
# எழுத்துக் கவனகம்
# பெயர்க் கவனகம்
# வெண்பா இயற்றும் கவனகம்
# இராகங்களில் கவனகம்
# மாயக்கட்டம் நிரப்புதல்
# கூட்டல் கவனகம்
# பெருக்கல் கவனகம்
# 100ஐ முடிக்கும் கவனகம்
# வண்ணக் கவனகம்
# தொடுவுணர்வு கவனகம்
# மணியோசை (கேட்டல்) கவனகம்
# லாடசங்கிலி பூட்டி, கழற்றுதல்
# பிறந்த கிழமை கூறுதல் (பிறந்த நாள் கூற)
# திருக்குறளில் பலவிதமான கேள்விகள்.

## நூல்கள்
*மனம் ஒரு கணினி
*கேட்டதும் கிடைத்ததும்
*திருக்குறள் உணர்வுரை 
*முன்னேற விரும்புவோர்க்கு
*வானமே நம் எல்லை
*எங்கும் வெற்றி எதிலும் வெற்றி எப்படி? 
*சான் அருளிய அற்புத நெறிகள்
*இளைஞர்களுக்கு
*நாம்தான் கடவுள் எப்போது.
*சிற்றின்பம் பேரின்பம் 
*கடவுளைக் கண்டோம்.
*நினைவாற்றல் வளர 
*விநோதமான வினாக்கள்

## இவற்றையும் காண்க
கவனகம்

## மேற்கோள்கள்

## வெளிஇணைப்புகள்
https://youtube.com/c/KAVANAGARKARJANAI

https://kavanagarkarjanai.com/products/
*கனகசுப்புரத்தினம் கவனகர் முழக்கம்  
*இணையதளம் 
*கன
*கசுப்புரத்தினம் கானொளி காட்சி

பகுப்பு:தமிழ்ப் பேச்சாளர்கள்
பகுப்பு:தமிழ் எழுத்தாளர்கள்
மகாத்மா காந்தி ஊரக வேலைவாய்ப்பு உறுதித் திட்டம்

**மகாத்மா காந்தி ஊரக வேலைவாய்ப்பு உறுதித்திட்டம்**, இந்தியாவின் மத்திய அரசினால் உருவாக்கப்பட்ட ஒரு திட்டம் ஆகும். இது அனைத்து மக்களுக்கும் வேலைவாய்ப்பு ஏற்படுத்த வேண்டும் என்ற நோக்குடன் உருவாக்கப்பட்ட திட்டம் ஆகும். 

இத்திட்டம் கேரளா மற்றும் தமிழ்நாடு மாநிலங்களில் அமல்படுத்தப்பட்டு பெண்கள் பயன்பெற்று வருகின்றனர்.

## ஊதியம்

இத்திட்டத்தில் பயன்பெறுவோருக்கு தற்போது நாளொன்றுக்கு 148 ரூபாய் ஊதியமாக நிர்ணயிக்கப்பட்டுள்ளது. தமிழ் நாட்டில் 7 மாவட்டங்களில் ஊதியம் வங்கிக் கணக்கு மூலமாக தரப்படுகிறது. 

மத்திய அரசு 2,844 கோடி ரூபாய் தமிழ் நாட்டிற்கு நிதி கொடுத்துள்ளது என்றும், மேலும் கூடுதலாக 1,846 கோடி ரூபாய் நிதி ஒதுக்க உள்ளதாக மத்திய அமைச்சர் ஜெய்ராம் ரமேஷ் தெரிவித்தார். சி.ஏ.ஜி அறிக்கையில் தமிழகத்தில் உள்ள 1,645 பஞ்சாயத்துகளில் நாளொன்றுக்கு 70 ரூபாய் மட்டுமே ஊதியமாக தரப்படுவதாக தெரிவித்துள்ளது என மத்திய அமைச்சர் தெரிவித்துள்ளார். 

## மேற்கோள்கள்

## வெளி இணைப்புகள்
*மகாத்மா காந்தி தேசிய ஊரக வேலைவாய்ப்பு உத்தரவாத திட்டம் (ஆங்கிலத்தில்)
*மகாத்மா காந்தி தேசிய ஊரக வேலைவாய்ப்பு உத்தரவாத திட்டம் 

பகுப்பு:இந்திய அரசுத் திட்டங்கள்
காபூலின் காதல் குற்றங்கள் (ஆவணப்படம்)

**காபூலின் காதல் குற்றங்கள்** (Love Crimes of Kabul) எனும் ஆவணப்படம் 2011 ஆம் ஆண்டில் வெளிவந்தது. ஆப்கானிஸ்தானின் பாதம் பாக் எனும் பெண்களுக்கான சிறைச்சாலையில் உள்ள சில குற்றம் சாட்டப்பட்டவர்களில்  மூன்று பேரின் கதை தேர்ந்தெடுக்கப்பட்டு அவர்களின் நேர்காணலோடு ஆவணப்படமாக எடுக்கப்பட்டது. இவர்களுக்கு இஸ்லாமிய முறைப்படி நீதி மன்றங்களில் தீர்ப்புகள் வழங்கப்பட்டன. இந்த ஆவணப்படம் ஆப்கானிஸ்தானின் இஸ்லாமியச் சட்டமுறையைப் புரிந்து கொள்ள உதவும்.
இந்த ஆவணப்படத்தின் முதல் காட்சியில், சிறைச்சாலைக் காவலர்,
என்கிறார்.
மேலும், இந்த ஆவணப்பட இயக்குநர் மிகவும் கடினமாக சூழ்நிலைகளுக்கிடையில் படம் பிடித்துள்ளார். முறையான அனுமதி இருந்தும் சிறைக்காவலர்கள் இவரை உள்ளே அனுமதிக்கவில்லை. நீதிபதிகளும் இவர்களது கோரிக்கையை நிராகரித்துள்ளார். இறுதியில் சிறை நிர்வாகம் பேட்டி எடுப்பதைக் கவுரவமாகக் கருதியதால் அனுமதித்தனர் என கூறுகிறார்.

## கதைக்களன்
***கரீமா** திருமணத்திற்கு முன் *ஃபெரோஷ்* எனும் தன்னுடைய ஆண் நண்பருடன் உடலுறவு கொண்டதாக குற்றம் சாட்டப்பட்டவர். 
***அலீமா** தனது குடும்பதினரின் கொடுமைகளிலிருந்து தப்பித்து *ஜியா ஸான்* எனும் பெண்ணின் வீட்டில் தங்கியிருந்தாள். அலிமாவிற்கு 10 மாதங்களும், அடைக்கலம் கொடுத்த ஜியா ஸானுக்கு 18 மாதங்களும் தண்டனை.
***ஸஃபீரா** அண்டையருடன் உடலுறவு கொண்டதாக குற்றம் சாட்டப்பட்டவர்.

## மேற்கோள்கள்

## வெளி இணைப்புகள்
*இயக்குநர் ''தனாஸ் இஷாகெய்ன்''-ரின் பேட்டி
*ஒளிபரப்புத் தகவல் 
*விமரிசனம்

பகுப்பு:ஆவணத் திரைப்படங்கள்
பகுப்பு:அமெரிக்கத் திரைப்படங்கள்
மாத்தளை அருணேசர்

**மாத்தளை அருணேசர்** என்ற பெயரில் எழுதி வந்த **அ. ச. அருணாசலம்** (மே 30, 1905 - மே 3, 1986) இலங்கையின் மலையகத்தைச் சேர்ந்த எழுத்தாளர். மாத்தளையில் மந்தந்தாவளை என்ற இடத்தில் வசித்து வந்தவர்.

## வாழ்க்கைச் சுருக்கம்
அரு­ணாச்­சலம் கேகாலை மாவட்டம், சன்னிகிராப்ட் என்னும் இறப்பர் தோட்­டத்தில் 1905 ஆம் ஆண்டில் பிறந்தவர். இலங்கையிலும் தமிழ்நாட்டிலும் கல்வி பயின்று இலங்கையின் மலையகத்தில் தேயிலை, இறப்பர் தோட்டங்களிலும், பின்னர் பின்னர் இலங்கை அரச நெல் கொள்வனவுச் சபையிலும் பணியாற்றி 1964 இல் ஓய்வு பெற்றார்.

## எழுத்துலகில்
தமிழகத்தில் பரலி சு. நெல்லையப்பர் வெளியிட்ட *லோகோபகாரி* இதழில் இவருடைய கட்டுரைகள் 1920களில் வெளிவந்தன. ஆனந்தப் போதினி, அமிர்­த­கு­ண­போ­தினி, கலைக்­கதிர், கலை­மகள், மஞ்­சரி ஆகிய இதழ்களில் கட்டுரைகளை எழுதினார். சிங்கள மொழியில் வெளி­யான சில சமய, சரித்­திரக் கட்­டு­ரை­களை தமிழில் மொழிபெ­யர்த்து எழுதிய கட்டுரைகள் மஞ்சரியில் வெளியாகியுள்ளன. அ. ச. அருணாச்சலம் என்ற பெயரில் எழுதி வந்த இவர் மாத்தளை அருணேசர் என்ற பெயரில் 1947 இல் தந்தையின் உபதேசம் என்ற சிறுகதையை கலைமகளில் எழுதினார்.

நவரத்தினங்கள் பற்றிய நூலை சென்னை அமுதா நிலை­யத்­தி­னூ­டாக ஒன்பது மணிகள் என்ற பெயரில் நூலாக 1962 ஆம் ஆண்டில் வெளியிட்டார். இந்நூல் 1962 இல் மஞ்சரி இதழில் வெளிவந்தது. பின்னர் 1972 இல் மஞ்சரி இதன் சுருக்கத்தை புத்தகச் சுருக்கம் என்ற பகுதியில் வெளியிட்டது.

இலங்கையில் கோ. நடேசையரின் தேச­பக்தன் (1929), மற்றும் வீரகேசரி, தினகரன், ஆத்மஜோதி, தினபதி, சிந்தாமணி ஆகிய பத்திரிகைகளில் அருணேசரின் ஆக்கங்கள் வெளிவந்துள்ளன.

## கௌரவம்
மல்லிகை இதழின் 1985 பெப்ரவரி இதழில் மாத்தளை கணேசரின் படத்தை அட்டைப் படத்துடன் வெளியிட்டு கௌரவப்படுத்தியது.

## பிற்காலம்
1983 இனக்கலவரங்களில் பாதிக்கப்பட்ட அருணேசர் மாத்தளையை விட்டு வெளி­யேறி இலங்கையின் கிழக்கே மட்டக்களப்பு, வாழைச்சேனையில் குடியேறினார். அங்கு அவர் தனது 80வது அகவையில் காலமானார்.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:1905 பிறப்புகள்
பகுப்பு:1986 இறப்புகள்
பகுப்பு:இலங்கை மலையக எழுத்தாளர்கள்
பகுப்பு:மாத்தளை மாவட்ட நபர்கள்
பகுப்பு:கேகாலை மாவட்ட நபர்கள்
சிங்காறு

**சிங்காறு** அல்லது **சிங்க ஆறு** என்பது தென் இந்தியாவின் தமிழகத்தில் பாயும் ஆறுகளுள் ஒன்று. இந்த ஆறு, மதுரை மாவட்டம் திருமங்கலத்தின் வழியாக பாயும் குண்டாற்றிலிருந்து பிரிந்து, மீண்டும் 1.2 கி.மீ. தொலைவில் அதே குண்டாற்றில் கலக்கின்றது.

பகுப்பு:மதுரை மாவட்ட ஆறுகள்
பகுப்பு:திருமங்கலம்
நோக்கியா லூமியா 720

**'நோக்கியா லூமியா 720 (Nokia Lumia 720)**', நோக்கியா நிறுவனம் வெளியிட்ட தொடுதிரை நகர்பேசியாகும். இது விண்டோசு இயங்குதளத்தில் இயங்கும். ஏப்ரல் 29, 2013 அன்று வெளியானது.6.1 மெகாபிக்சல் (மெகாபடவணுக்கள்) கொண்ட நிழற்படக்கருவி, 1 கிகாஹர்ட்சில் இயங்கும் செயலி ஆகிய வசதிகளைக் கொண்டது.

## விபரங்கள்
:திரை அளவு = 4.3 அன்குலம்.
:இயங்குதளம்  = விண்டோசு 8 (கைபேசிக்கானது)
:நினைவகம்  = 512 மெகாபைட்டுகள் ரேம்,மேலும் 8 கிகாபைட்டுகள் நினைவகம் கொண்டுள்ளது.
:நினைவக அட்டை = 64 கிகாபைட்டுகள் வரையில்.
:இணைப்பு வசதிகள் = புளுடூத், வை-ஃபை,என்-எப்-ச்[NFC].
:முதன்மை நிழற்படக்கருவி =6.1 மெகாபிக்சல் (மெகாபடவணுக்கள்).
:இரண்டாம் நிழற்படக்கருவி =1.3 மெகாபிக்சல் (மெகாபடவணுக்கள்).

## மேலும் பார்க்கவும்
*நோக்கியா லூமியா 610
*நோக்கியா லூமியா 900
*நோக்கியா லூமியா 920

## உசாத்துணை

## வெளியிணைப்புகள்
*Nokia Lumia 720 (ஆங்கிலத்தில்)
*nokia lumia 720 (ஆங்கிலத்தில்)

பகுப்பி:நோக்கியா

பகுப்பு:திறனறிபேசிகள்
ராகிணி (1968 திரைப்படம்)

**ராகிணி,** கெ. என். மூர்த்தி தயாரிப்பில் வெளியான மலையாளத் திரைப்படம். 1968 செப்டம்பர் 13- ஆம் நாள் வெளியானது.

## நடிப்பு
*மது
*கே. பாலாஜி
*சங்கராடி
*கோட்டயம் செல்லப்பன்
*ஜோதி
*கே. ஆர். விஜயா
*அடூர் பங்கஜம்
*வாசந்தி.

## பின்னணிப் பாடகர்கள்
*கே. ஜே. யேசுதாஸ்
*கெ. பி. உதயபானு
*எஸ். ஜானகி
*கமலம்

## பாடல்கள்

## சான்றுகள்

பகுப்பு:1968 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
தோக்குகள் கத பறயுன்னு

**தோக்குகள் கத பறயுன்னு,** எம். ஒ. ஜோசப் தயாரிப்பில் வெளியான மலையாளத் திரைப்படம். இது 1968 ஏப்ரல் 10-ஆம் நாள் கேரளத்தில் வெளியானது

## நடிப்பு
*சத்யன்
*பிரேம் நசிர்
*கே. பி. உம்மர்
*முதுகுளம் ராகவன்பிள்ளை
*நெல்லிக்கோடு பாஸ்கரன்
*மாள அரவிந்தன்
*அம்மிணி
*சாந்தாதேவி
*ஜயபாரதி

## பின்னணிப் பாடகர்கள்
*கே. ஜே. யேசுதாஸ்
*பி. ஜயசந்திரன்
*பி. சுசீலா

## பணியாற்றியோர்
*தயாரிப்பு - எம். ஒ. ஜோசப்
*இயக்கம் - கெ. எஸ். சேதுமாதவன்
*சங்கீதம் - ஜி. தேவராஜன்
*இசையமைப்பு - வயலார்
*வெளியீடு - நவஜீவன் பிலிம்ஸ்
*கதை, திரைக்கதை, வசனம் - தொப்பில் பாஸி
*படத்தொகுப்பு - எம். எஸ். மணி
*கலை இயக்கம் - ஆர். பி .எஸ். மணி
*வடிவமைப்பு - எஸ். எ.  நாயர்

## பாடல்கள்
*சங்கீதம் - ஜி. தேவராஜன்
*இசையமைப்பு - வயலார் ராமவர்மா

## மேற்கோள்கள்

பகுப்பு:1968 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
வாசனை (சிறுகதைத் தொகுப்பு)

**வாசனை** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2011 ஆம் ஆண்டு மே மாதம் வெளியிடப்பட்டது. இத்தொகுப்பில் 26 சிறுகதைகள் உள்ளன.  இப்புத்தகத்தின் பதிப்புரிமை சுந்தர ராமசாமி அவர்களின் மனைவி கமலா ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *வாசனை* எனபதுவே இத்தொகுப்பின் பெயராகச் சூட்டப்பட்டுள்ளது. இத்தொகுப்பிற்கு கே.என். செந்தில் முன்னுரை எழுதியுள்ளார். முன்னுரையில் அவர்,
 
என்ற சுந்தர ராமசாமியின் வரிகளை மேற்கோள் காட்டுகிறார். கே.என். செந்தில் தன்னுடைய முன்னுரைக்கு *யதார்த்தத்தின் அழகியலும்... நவீனத்துவத்தின் தீவிரமும்...* என்று தலைப்பிட்டுள்ளார்.
மேலும், சுந்தர ராமசாமியின்

என்ற வரிகள் இத்தொகுப்பின் முதல் பக்கத்தில் உள்ளன.

## தொகுப்பிலுள்ள சிறுகதைகள்
*கோவில் காளையும் உழவு மாடும்
*பிரசாதம்
*சன்னல்
*ஸ்டாம்பு ஆல்பம்
*கிடாரி
*வாழ்வும் வசந்தமும்
*லீலை
*முட்டைக்காரி
*அழைப்பு
*பல்லக்குத் தூக்கிகள்
*வாசனை
*ரத்னாபாயின் ஆங்கிலம்
*குரங்குகள்
*பள்ளம்
*கொந்தளிப்பு
*ஆத்மாராம் சோயித்ராம்
*வழி
*கோலம்
*பக்கத்தில் வந்த அப்பா
*விகாசம்
*காகங்கள்
*மேல்பார்வை
*பட்டுவாடா
*நாடார் சார்
*களிப்பு
*கதவுகளும் ஜன்னல்களும்
## பின்னட்டைக் குறிப்புகள்
இப்புத்தகத்தின் பின்னட்டைக் குறிப்பு:
:'கூறியது கூறல்', 'போலச் செய்தல்' இவையிரண்டையுமே மறுதலித்து மேலெழும் சுந்தர ராமசாமியின் படைப்பு. உலகின் ஆகச் சிறந்த கதைகளின் தொகுப்பு இந்நூல்.
:யதார்த்தக் கதைகளின் வழியே வாசகனை மனவிரிவுக்கு உட்படுத்தும் அதேவேளையில் மொழியழகோடு கூடிய அபூர்வமான சொல்லாட்சிகள் மூலம் கவித்துவ தருணங்களைத்
:தேர்ந்த இசைக்கலைஞனைப்போல் ஸ்ருதி பிசகாமல் மீட்டும் சு.ரா. நேற்றின் வழித்தடத்திலிருந்து விலகி புதிய கருத்துகளைத் தேடி கண்டடைந்து முன்னோக்கிச் சென்ற 
:பயணத்தை துலக்கமாக வெளிப்படுத்தும் தொகுப்பு இது. அவர் வரிகளின் இடையே விட்டுச் செல்லும் மெளன இடைவெளிகளைச் சுய ஆற்றலால் இட்டு நிரப்பிக்கொள்ளும்
:வாசகன் தன் மனச்சுனைகளைப் பெரும் மன எழுச்சியோடு கண்டுகொண்கிறான்.எழுத்தாளனின் **உள்ளொளி இருளில் மிருகங்களின் கண்களைப்போல் பரவசம் ஊட்டக்கூடியது** என்று     
:சு.ரா.எழுதினார். அந்த உள்ளொளியை நம்பி ஏற்றுச் செயல்பட்ட ஒரு படைப்பாளியின் மகத்தான கலையுலகம் இது.

## வெளி இணைப்புகள்
கோவில் காளையும் உழவு மாடும் 

பகுப்பு:தமிழ்ச் சிறுகதைத் தொகுப்புகள்
பி.ஜி.சி 6240

**பி.ஜி.சி 6240** (PGC 6240) என்பது பூமியில் இருந்து சுமார் 350 மில்லியன் ஒளியாண்டுகள் தொலைவில் உள்ள தெற்கு கைதரசு விண்மீன் குழாம் ஆகும்.

இந்த விண்மீன் திரளைச் சுற்றி இதழ் போன்ற புகை மண்டலம் காணப்படுவதை அறிவியலாளர்கள் ஹபிள் விண்வெளித் தொலைநோக்கி கொண்டு கண்டறிந்தனர். தற்போது அந்த புகை மண்டல இதழ் போன்ற வடிவம் விண்மீன்களின் மோதல்களால் ஏற்பட்டது என கூறியுள்ளனர். 

## மேற்கோள்கள்

பகுப்பு:விண்மீன் குழாங்கள்
விண்மீன் குழாம்

**விண்மீன் குழாம் அல்லது உடுத்தொகுதி** (constellation) என்பது வான்கோளத்தில் அனைத்துலகும் விவரிக்கப்பட்ட விண்மீன் கூட்டங்களின் தொகுதிகள் ஆகும். இவற்றை பூமியின் இரவு வான்வெளியில் காணப்படும் விண்மீன்களை அதன் தொகுதிகளின் அடிப்படையில் பிரிக்கப்பட்டுள்ளது. உத்தியோகபூர்வமாக அங்கீகரிக்கப்பட்ட 88 விண்மீன் குழாங்களை வானில் அவதானிக்கலாம்.

இது தவிர, சில அங்கீகரிக்கப்படாத சில பழங்கால விண்மீன் குழாங்களும் உள்ளன. அவற்றை, சீன, ஹிந்து மற்றும் அசுத்திரேலியாவில் பழங்கால குறிப்புகள் விளக்குகின்றன.

விண்மீன் குழாம்களில் உள்ள மிகவும் ஒளி கூடிய அல்லது பிரகாசமான உடுக்களை  அல்ஃபா எனும் எழுத்திலும் 
நடுத்தர ஒளியைக் கொண்டவையை  பீற்றா எனும் எழுத்திலும் ஒளி குறைந்தவையை  காமா எனும் எழுத்திலும் குறிப்பர்.

## மேற்கோள்

விண்மீன் குழாம்கள்
பகுப்பு:வானியலின் வரலாறு
செய்யாறு (ஆறு)

**செய்யாறு ஆறு**, தமிழ்நாடு, திருவண்ணாமலை மாவட்டம் வழியாகப் பாயும் ஒரு பருவ கால ஆறு ஆகும். திருவண்ணாமலை மாவட்டத்தில் ஜவ்வாது மலை பகுதியில் உருவாகும் இந்த ஆறு, பாலாறு நதியின் துணை ஆறு ஆகும்.

ஜவ்வாது மலைத்தொடரின் நசமலையில் தோன்றி, மேற்குத் தெற்காகப் பாய்ந்து, பின்பு செங்கம் அருகில், வடகிழக்காகத் திரும்பி, திருவண்ணாமலை மாவட்டத்தின் முழு நீளத்திற்கும் பாய்கிறது. ஜவ்வாது மலையிலிருந்து கிழக்காகப் பாயும் பீம ஆறு (பீமன் அருவியிலிருந்து உருவாவது), மிருகண்ட நதி (மிருகண்ட அணையிலிருந்து வருவது) ஆகிய துணை ஆறுகள், போளூர் நகருக்கு அருகிலுள்ள சோழவரம் எனும் ஊரில் செய்யாறு உடன் இணைகின்றன. ஜவ்வாது மலையின் அடிவாரத்திலுள்ள செண்பகத்தோப்பு அணையிலிருந்து உருவாகும் கமண்டல நதி எனும் துணை ஆறும் அமிர்தி அருகில் வரும் நாகநதி  ஆறும், ஆரணி  அருகே உள்ள சம்புவயாயநல்லூர் கிராமத்தில் ஒன்று இணைந்து, கமண்டல நாக நதி என உருப்பெற்று ஆரணி நகரின் வழியாக சென்று வாழைப்பந்தல் எனுமிடத்தில் செய்யாற்றுடன்  இணைகிறது. இங்கிருந்து சுமார் அரை கி.மீ அகலத்தில் செய்யாறு ஆறாக வடக்குக் கிழக்காக ஓடி, காஞ்சிபுரம் நகரை அடுத்த பழையசீவரம் எனும் ஊரில் பாலாறு நதிடன் இணைந்து வங்காள விரிகுடா கடலில் கலக்கிறது.

திருவண்ணாமலை மாவட்டத்தின் முழு நீளத்திற்கும் ஓடும் செய்யாறு ஆறு மாவட்டத்தின் வேளாண் பாசனத்திற்கும், குடிநீர்த் தேவைக்கும் முக்கிய ஆதாரமாகும். செய்யாறு மற்றும் அதன் துணை ஆறுகளின் கரைகளில், திருவண்ணாமலை மாவட்டத்தின் முக்கிய நகரங்களான செங்கம், கலசப்பாக்கம், போளூர், ஆரணி, திருவத்திபுரம் மற்றும் வந்தவாசி ஆகிய நகரங்கள் அமைந்துள்ளன.

திருவத்திபுரம் நகரில் இந்த ஆற்றின் கரையில் திருஞானசம்பந்தர் நாயன்மாரால் பாடல் பெற்ற, ஆயிரம் ஆண்டு பழமை வாய்ந்த செய்யாறு வேதபுரீஸ்வரர் கோயில் அமைந்துள்ளது. சேயாறு (சேய்+ஆறு) என்பது, காலப்போக்கில் திரிந்தும், 'செய்யாறு' எனப் பெயர் பெற்றதாகவும் தகவல்கள் உள்ளன.

## மேற்கோள்கள்

பகுப்பு:திருவண்ணாமலை மாவட்ட ஆறுகள்
பகுப்பு:காஞ்சிபுரம் மாவட்ட ஆறுகள்
வேப்பேரி (விழுப்புரம் மாவட்டம்)

**வேப்பேரி** இந்தியாவின் தமிழ்நாட்டில் விழுப்புரம் மாவட்டம் திண்டிவனம் வட்டத்துக்குட்பட்ட ஒரு வருவாய் கிராமம் ஆகும்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
டம்பாச்சாரி விலாசம்

**டம்பாச்சாரி விலாசம்** 1872-இல் எழுதப்பட்ட ஒரு தமிழ் நாடக நூல். விலாசம் என்னும் சிற்றிலக்கிய வகையைச் சேர்ந்த இந்நூலை இயற்றியவர் காசி விசுவநாத முதலியார்.

புராண கதைகளைத் தவிர்த்துச் சமகாலத்தவரது வாழ்க்கைக் கதைகளை அடிப்படையாகக் கொண்டு நாடகமியற்றும் பாணி பத்தொன்பதாம் நூற்றாண்டின் இரண்டாம் பகுதியில் பரவலானது. அவ்வாறு விசுவநாத முதலியார் தன் காலத்தில் வாழ்ந்த ஒரு டம்பாச்சாரியின் கதையை அடிப்படையாகக் கொண்டு டம்பாச்சாரி விலாசத்தை எழுதினார். இசை நாடகமாகப் படைக்கப்பட்ட இந்நூலில் களம், அரங்கம் போன்ற மரபுகள் எதுவும் இல்லை; ஒரே மூச்சில் கதை சொல்லப்படுகிறது. கண்ணகியின் கதையை ஒத்த இதன் கதை கட்டியங்காரன் ஒருவன் கூறுவது போல அமைந்துள்ளது. பணக்காரன் ஒருவன் தாசி வீட்டுக்குச் சென்று தன் செல்வத்தை இழந்து பின் மனம் திருந்தி வாழ்வதே இதன் கதை.

## மேற்கோள்கள்

*தமிழ் இணையக் கல்விக் கழகப் பாடம்

பகுப்பு:1872 தமிழ் நூல்கள்
பகுப்பு:நாடகவியல் தமிழ் நூல்கள்
எனது நண்பர்கள் (நூல்)

எனது நண்பர்கள் கி.ஆ.பெ.விசுவநாதம் பிள்ளை அவர்களால் எழுதப்பெற்ற நூலாகும். உயர்நீதிமன்ற நீதிபதி பு ரா கோகுலகிருஷ்ணன் அவர்களால் முன்னுரை எழுதப்பெற்றுள்ளது. 

## உள்ளடக்கம்

# மறைமலையடிகள்
# தமிழ்த்தென்றல்
# நான் கண்ட வ.உ.சி
# கா சுப்பிரமணியப் பிள்ளை
# சோ சு பாரதியார்
# பேராசிரியர் கா நமச்சிவாய முதலியார்
# கோவைப் பெருமகன் சி கே எஸ்
# தமிழவேள் த வே உமாமகேசுரம் பிள்ளை
# பண்டிதமணி மு கதிரேசஞ் செட்டியார்
# புரட்சிக் கவிஞர்
# மூன்று தலைவர்கள்
# நான்கு தலைவர்கள்
# டபிள்யூ பி ஏ சௌந்திர பாண்டியன்
# ஓ பி இராமசாமி செட்டியார்
# ஏ இராமசாமி முதலியார்
# சா ஏ டி பன்னீர்ச் செல்வம்
# தலைவர் காமராசர்
# ஒப்பற்ற தலைவர் செல்வா
# நல்ல தமிழன் பேச்சுடன் கண்டேன்
# வழக்கறிஞர் வன்னிய சிங்கம்
# அரசரும் நானும்
# கலைத்தந்தை
# தொழிலதிபர் வி சேஷாசாயி

பகுப்பு:1984 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:கி அ பெ விசுவநாதம் பிள்ளை நூல்கள்
பகுப்பு:பாரி நிலைய நூல்கள்
பகுப்பு:நாட்டுடைமை நூல்கள்
பரணித் திருநாள் லட்சுமி பாய்

**பேரரசி பரணித் திருநாள் லட்சுமி பாய்** (1848–1901) என்பவர் ஆற்றிங்கல் அரசி ஆவார். (1857-1901). கேரள காளிதாசன் என்று அறியப்பட்ட சங்ஙனாசேரி லட்சுமீபுரம் கொட்டாரத்தில் கேரளவர்மா வலிய கோயித்தம்புரான் இவரது துணைவர் ஆவார்.

## வாழ்க்கைக் குறிப்பு
மாவேலிக்கரை உற்சவ மடம் கொட்டாரத்தில் பரணி திருநாளின் மூத்த மகளாக 1848 அன்று பிறந்தார். 

## சான்றுகள்
 

பகுப்பு:கேரள வரலாறு
பகுப்பு:1848 பிறப்புகள்
பகுப்பு:1901 இறப்புகள்
பகுப்பு:19-ஆம் நூற்றாண்டு இந்திய அரசர்கள்
அலெக்சாந்திரியா நகர அத்தனாசியார்

**அலெக்சாந்திரியா நகர அத்தனாசியார்** () (பி. சுமார். 296-298 – இ. 2 மே 373), அல்லது **அலெக்சாந்திரியா நகரின் முதலாம் அத்தனாசியார்** அல்லது **புனித பெரிய அத்தனாசியார்** என்பவர் 8 சூன் 328 முதல் 2 மே 373 வரை மொத்தம் 45 ஆண்டுகள் அலெக்சாந்திரியா நகரின் 20ஆம் ஆயராக இருந்தவர் ஆவார். இவரின் பணிக்காலத்தில் மொத்தம் 17 ஆண்டுகள் நான்கு வெவ்வேறு உரோமை அரசர்களால் ஐந்து முறை நாடு கடத்தப்பட்டார். இவர் ஒரு சிறந்த இறையியலாளரும், திருச்சபைத் தந்தையர்களுல் ஒருவரும், ஆரியனிய தப்பரைக்கெதிரான திரித்துவம் குறித்த வாதவல்லுநரும், நான்காம் நூற்றாண்டின் குறிப்பிடத்தக்க எகிப்திய தலைவரும் ஆவார்.

அத்தனாசியார் கிழக்கின் நான்கு மிகப்பெரும் திருச்சபையின் மறைவல்லுநர்களுல் ஒருவராக கத்தோலிக்க திருச்சபையினால் மதிக்கப்படுகின்றார். கிழக்கு மரபுவழி திருச்சபையில் இவர் மரபின் தந்தை ("Father of Orthodoxy") என புகழப்படுகின்றார். சீர்திருத்தத் திருச்சபையினர் பலரும் இவரை விவிலியத் திருமுறையின் தந்தை என புகழ்ந்துள்ளனர். மேற்கத்திய கிறித்தவத்தில் இவரின் விழா நாள் 2 மே ஆகும், கிழக்கத்திய கிறித்தவத்தில் 18 ஜனவரி ஆகும்.

## மேற்கோள்கள்


பகுப்பு:290கள் பிறப்புகள்
பகுப்பு:373 இறப்புகள்
பகுப்பு:திருச்சபைத் தந்தையர்கள்
பகுப்பு:கிறித்தவ இறையியலாளர்கள்
பகுப்பு:கத்தோலிக்க மறைவல்லுநர்கள்
தேனி மாவட்டத்தில் பழங்கால எழுத்துக்கள்

தேனி மாவட்டம் கெங்குவார்பட்டியில் உள்ள ஞானம்மாள் கோவில் சோழ மன்னனால் கட்டப்பட்ட கோயில் ஆகும். மருதநாயகம் என்ற கான்சாகிபு கொடைக்கானல் சாலையை வடிவமைத்த பகுதியான அம்சாபுரம் இப்பகுதியில்தான் உள்ளது. இக்கோயிலில் பழமையான தமிழ் பிராமி கல்வெட்டுகள் உள்ளன.

பாண்டிய மன்னராலும் பராமரிக்கப்பட்டு நிலங்கள் தானமாக அளிக்கப்பட்ட திருக்கோயில். போதிய பராமரிப்பில்லாததால் இத்திருக்கோயிலின் கல்வெட்டுகள் அழிய ஆரம்பித்தன. பல கல்வெட்டுகள் அழிக்கப்பட்டும் விட்டன. சமூக விரோதிகளால் சிதைக்கப்படும் திருக்கோயிலாக ஞானம்மாள் கோவில் உள்ளது.  

தேனிமாவட்டம், பெரியகுளம் ஒன்றியத்தில் உள்ள குள்ளப்புரத்தில் அருள்மிகு உத்தண்ட சவுந்திரராஜ பெருமாள் கோவில் உள்ளது. இக்கோவிலில் 1000 ஆண்டுகளுக்கு முன்னர் கட்டப்பட்டதாக அறியப்படுகிறது. இக்கோவிலில் பழமையான பிராமி எழுத்துக்களும், வட்ட வடிவ எழுத்துக்களும் காணப்படுகின்றன.

## இந்தியாவின் மிகப்பழைமையான நடுகற்கள்
தேனி மாவட்டம், ஆண்டிபட்டி ஒன்றியத்தில் உள்ள புலிமான்கோம்பையில் ஒரு குறிப்பிட்ட சமூகத்தைச்சேர்ந்தவர்கள் இறந்த உடன் புதைப்பது வழக்கம். புதைத்த பகுதியின்மேல் நடுகற்களை ஊன்றுவார்கள். அந்த நடுகற்களில் ஏராளமான தமிழ் எழுத்துக்கள் உள்ளன.
இவை பொ.ஆ.மு 3ஆம் நூற்றாண்டிற்கும் முற்பட்டவை.இவை இந்தியாவின் மிகப்பழைமையான நடுகற்களாக அறியப்படுகின்றன.

## மேற்கோள்கள்

## வெளியிணைப்புகள்
* http://kvsmanian57.blogspot.com/2014/08/blog-post_9.html

பகுப்பு:தேனி மாவட்டம்
பகுப்பு:நடுகற்கள்
தமிழ்ச் செல்வம் (நூல்)

**தமிழ்ச் செல்வம்** கி. ஆ.பெ.விசுவநாதம் பிள்ளையால் எழுதப்பெற்ற நூலாகும். ப. சம்பந்த முதலியார் இந்நூலுக்கு முன்னூரை எழுதியுள்ளார். பாரி நிலையத்தார் பதிப்புரை எழுதியுள்ளனர். 

## உள்ளடக்கம்
* நாடகத் தொடக்கம் 
* நாடு 
* மக்கள் 
* செல்வம் 
* காதல் 
* கொடை 
* வீரம் 
* இழிவு 
* சிறப்பு 
* கற்பு 
* நாடக முடிவு

## இவற்றையும் காண்க

பகுப்பு:1955 தமிழ் நூல்கள்
அம்ருதா தொலைக்காட்சி

**அம்ருதா தொலைக்காட்சி** என்பது மலையாளத்தில் வெளியாகும் தொலைக்காட்சி சானல் அமிர்தானந்தமயி மடத்தின் கீழ் நிர்வகிக்கப்படுகிறது. 2005 ஆம் ஆண்டில் தொடங்கப்பட்டது. இதன் தலைமையகம் திருவனந்தபுரத்தில் உள்ளது.

பகுப்பு:இந்தியத் தொலைக்காட்சி சேவை வழங்கும் நிறுவனங்கள்
ஏசியாநெட்

**ஏசியாநெட்** என்பது ஏசியாநெட் ஸ்டார் கம்யூனிகேஷன்ஸ் மூலம் இயக்கப்படும் இந்திய மலையாள மொழி பொது பொழுதுபோக்கு கட்டண தொலைக்காட்சி சேனலாகும். ஏசியாநெட் மற்றும் அதன் சேனல்கள் ஏசியாநெட் ஸ்டார் கம்யூனிகேஷன்ஸுக்கு சொந்தமானது, முழுவதுமாக டிஸ்னி ஸ்டாருக்கு சொந்தமானது. சேனலின் தலைமையகம் திருவனந்தபுரத்தில் உள்ளது. ஏசியாநெட் HD என்பது மலையாளத்தின் முதல் முழு HD தொலைக்காட்சி சேனல் ஆகும். 

## நிறுவுதல்
இந்த சேனல் முதலில் 1990 களின் நடுப்பகுதியில் டாக்டர் ராஜி மேனனால் விளம்பரப்படுத்தப்பட்டது. 2006 ஆம் ஆண்டின் பிற்பகுதியில், டாக்டர் ராஜி மேனன் ஏசியாநெட் கம்யூனிகேஷன்ஸில் இருந்து ஓரளவு விலகி, ராஜீவ் சந்திரசேகரிடம் (ஜூபிடர் என்டர்டெயின்மென்ட் வென்ச்சர்ஸ்) கட்டுப்பாட்டை மாற்றினார். ஸ்டார் இந்தியா ஆனது Asianet Communications இல் 51% பங்குகளை வாங்கி 2008 நவம்பரில் JEV உடன் கூட்டு முயற்சியை உருவாக்கியது. 2014 இல் ஸ்டார் இந்தியா ஆனது ஏசியாநெட் கம்யூனிகேஷன்ஸ் இன் முழு உரிமையையும் பெற்றது.
## திட்டங்கள் ஏசியாநெட் ஒளிபரப்பப்பட்டது

##### தற்போதைய
**பலுங்கு*
**தூவல்ஸ்பர்ஷம்*
**பாடாத பைங்கிளி*
**தயா: செந்தீயில் சளிச்ச குங்குமப்பொட்டு*
**சஸ்நேஹம்*
**சாந்த்வனம்*
**அம்மையாரியதே*
**குடும்பவிளக்கு*
**மௌனராகம்*
**கூடவேடு*

## சகோதர சேனல்கள்
### ஏசியாநெட் பிளஸ்

ஏசியாநெட் பிளஸ் டிஸ்னி ஸ்டாருக்கு சொந்தமான இரண்டாவது மலையாள ஜெனரல் என்டர்டெயின்மென்ட் கட்டண தொலைக்காட்சி சேனலாகும். இது சீரியல்கள், ஏசியாநெட்டின் பழைய சீரியல்கள், திரைப்படங்கள் போன்றவற்றை மறு ஒளிபரப்பு செய்கிறது.

### ஏசியநெட் திரைப்படங்கள்

ஏசியாநெட் மூவீஸ் என்பது ஒரு இந்திய மலையாள மொழி கட்டண தொலைக்காட்சித் திரைப்படச் சேனலாகும், இது 15 ஜூலை 2012 அன்று தொடங்கப்பட்டது. இந்த சேனல் டிஸ்னி ஸ்டாரின் துணை நிறுவனமான ஏசியாநெட் ஸ்டார் கம்யூனிகேஷன்ஸுக்குச் சொந்தமானது.

## மேற்கோள்கள்

## வெளி இணைப்புகள்
*ஏசியாநெட் தளம்

பகுப்பு:1993 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:இந்தியத் தொலைக்காட்சி சேவை வழங்கும் நிறுவனங்கள்
பகுப்பு:ஸ்டார் இந்தியா
பகுப்பு:மலையாள மொழி தொலைக்காட்சி அலைவரிசைகள்
பகுப்பு:திருவனந்தபுரத்தில் உள்ள தொலைக்காட்சி நிலையங்கள்
தீயாட்டு

கேரளக் கலைகளில் **தீயாட்டு**ம் ஒன்று. இது பல்விதங்களில் நிகழ்த்தப்படுவதுண்டு. தீயாட்டின் போது குறைந்தது மூன்று பேர் நிகழ்த்த வேண்டும். முற்றத்தில் குலைவாழை நடுவர். பத்ரகாளியின் வடிவம் வெவ்வேறு வண்ணங்களில் தோன்றும். சங்கத்தின் முதன்மை குரு இவ்வேடம் ஏற்பார். விருப்ப தெய்வத்தின் வழிபாடு துடங்கும். மேளங்களை இசைத்துப் பாடுவர்.

பகுப்பு:கேரளக் கலைகள்
சர்ப்பப்பாட்டு

**நாகப்பாட்டு** அல்லது **சர்ப்பப் பாட்டு** என்பது கேரளத்தின் பாரம்பரிய கலை வடிவம். புள்ளுவர் என்னும் சமுதாயத்தவர் நாகப் பாட்டை நடத்தி வருகின்றனர். நாக ஆராதனை நடத்தி வாழும்படி பிரம்மாவினால் வரம் கொடுக்கப்பட்டோர், புள்ளுவர் என்று கூறுகின்றனர். நாகக் கோயில்களிலும் சர்ப்பக்காவுகளிலும், வீட்டுமுற்றத்தும் இது நிகழ்த்தப்படும். புள்ளோர்க்குடம், வீணை, இலத்தாளம் ஆகிய கருவிகளை பயன்படுத்தி, நாகப் பாடல்களை பாடி ஆராதிப்பர். .

## நிகழ்த்தும் முறை
குருத்தோலை கொண்டு அலங்கரித்த மணிப்பந்தலில் நாகப்பாட்டு நடத்தப்படும். நான்கு புறங்களிலும், தூக்குவிளக்கும் மற்று விளக்குகளும் ஏற்றிவைத்து நிகழ்வைத் தொடங்குவர். அரிசி மாவு, மஞ்சள் பொடி, மஞ்சளும் சுண்ணாம்பும் சேர்த்துண்டாக்கிய பொடி, உமிக்கரி, மஞ்சாடி இலைகளை பொடியாக்கிய பச்சைப்பொடி ஆகிய இவை ஐந்து வண்ணப் பொடிகளை பயன்படுத்துவர். நாகங்களையும் தேவிகளையும் வாழ்த்திப் பாடுவர்.

## சான்றுகள்

பகுப்பு:கேரளக் கலைகள்
திருத்தந்தை ஏட்ரியன்

**ஏட்ரியன்** அல்லது **ஹேட்ரியன்** என்பது திருத்தந்தையின் ஆட்சிப் பெயராகும். இதுவரை 6 திருத்தந்தையர்கள் இப்பெயரில் திருத்தந்தையாக ஆட்சி செய்தனர்.

*முதலாம் ஏட்ரியன் (772&ndash;795)
*இரண்டாம் ஏட்ரியன் (867&ndash;872)
*மூன்றாம் ஏட்ரியன் (884&ndash;885)
*நான்காம் ஏட்ரியன் (1154&ndash;1159)
*ஐந்தாம் ஏட்ரியன் (1276)
*ஆறாம் ஏட்ரியன் (1522&ndash;1523)
சூர்யா தொலைக்காட்சி

**சூர்யா தொலைக்காட்சி** (*Surya TV*) கலாநிதி மாறன் உரிமையில் இயங்கும் மலையாளத் தொலைக்காட்சி சேனல். சன் நெட்வொர்க் குழுமத்தினைச் சேர்ந்தது. 24 மணி நேரமும் திரைப்படங்களை வெளியிடும்  சூர்யா திரைப்படங்கள் தொலைக்காட்சி, குழந்தைகளுக்கான கொச்சு தொலைக்காட்சி ஆகியனவும் இக்குழுமத்தைச் சேர்ந்தன. 
சன் டைரக்ட்டில் மட்டும் இயக்கப்படும் சூர்யா ஆக்சன், சிரித்திரா என்னும் தொலைக்காட்சி சேனல்களும் உண்டு. 1998 அக்டோபர் 19 - ஆம் நாள் இந்த சேனல் தொடங்கப்பட்டது.  2001 ஆம் ஆண்டில் மிகச் சிறந்த மலையாளம் சேனலில் இந்தியத் தொலைக்காட்சிச் சேனலுக்கான  விருதினைப் பெற்றது. .

## இணைப்புகள்

*சூர்யா டி.வி தளம் 
*சூர்யா டி.வி. யூடியூப்
*சூர்யா டி. வி பேசுபுக்

## சான்றுகள்


பகுப்பு:இந்தியத் தொலைக்காட்சி நிறுவனங்கள்
பகுப்பு:சன் குழுமம்
பகுப்பு:1998 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மலையாள மொழி தொலைக்காட்சி அலைவரிசைகள்
ஹைத்ரஸ்

**ஹைத்ரஸ்** (Hydrus) என்பது நீண்ட தென்துருவ வான்வெளியில் உள்ள ஒரு சிறிய விண்மீன் குழாம் ஆகும். உரனோமெட்ரியா எனும் விண்மீன் வரைபடத்தைத் தொலைநோக்கி கொண்டு ஜோகன் பேயர் என்பவரே 1603ல் இதனை முதன்முதலில் கண்டறிந்தார். நிக்கோலஸ் லூயிஸ் டி லகாய்லே என்ற பிரான்சிய விரிவாளர் மற்றும் வானியல் வல்லுநர் இதன் ஒளிர்ந்த விண்மீன்களையும், பேயரின் பெயர்களையும் 1756ல் விவரித்தார்.

பகுப்பு:விண்மீன் குழாங்கள்
இலத்தாளம்

**இலத்தாளம்** என்பது கேரளத்தில் பயன்படுத்தப்படும் இசைக்கருவிகளுள் ஒன்று. இதனை  *அதவா* என்றும் *கைமணி* என்றும் அழைப்பர். .  பதினெட்டு வாத்தியங்களில் ஒன்றான இலத்தாளம், செண்ட, மத்தளம், திமில ஆகியவற்றிற்கு ஒப்பானது. இது இரண்டு கிலோ பாரம் உடையது. இலத்தாளத்தின் சிறிய வடிவம் மார்க்கங்களி போன்ற கலைகளில் பயன்படுத்தப்படும்.

இலத்தாளத்தின் நடுவிலுள்ள குழியில் சரடு கோர்த்த வளையங்கள் சரடில் இணைக்கப்பட்டிருக்கும். இரண்டு இலத்தாளங்களுடைய சரடுகள் கைக்கொண்டு இசை கூட்டி, தாளம் உண்டாக்குவர்.

## கலைஞர்கள்
*தங்குமாரார்.
*பூக்கோடு சசி
*எம். பி. விஜயன்
*தாழத்தேடத்து முரளி

## சான்றுகள்

பகுப்பு:கேரளப் பண்பாடு
பகுப்பு:கேரள இசைக்கருவிகள்
பகுப்பு:தாள இசைக்கருவிகள்
பகுப்பு:கேரளக் கலைகள்
மார்க்கங்களி

கேரளத்தில் கிறித்தவர் நிகழ்த்தும் கலைகளில் **மார்க்கங்களி**யும் ஒன்று. கி. பி. 52-ல் கேரளத்திற்கு வந்ததாகக் கருதப்படும் தோமா ஸ்லீஹாவின் வரலாற்றை நினைவுகூர்ந்து பாடப்படும் பாடலை மார்க்கங்களிப்பாட்டு என்பர். முன்னர், ஆண்கள் மட்டுமே நிகழ்த்தி வந்த இக்கலையினில் பெண்களும் பங்கெடுக்கின்றனர். பள்ளிகளிலும், கலைப்பள்ளிகளிலும், கிறித்தவ பெண்குழந்தைகள் இதை நிகழ்த்துகின்றனர்.

## முறை
பன்னிரண்டு பேர் இதில் பங்கெடுப்பர். திரிவிளக்கினை சுற்றி நின்று கைகொட்டிப் பாடுவர். விளக்கு இயேசு கிறித்துவையும், பன்னிரண்டு பேர் கிறித்துவின் சீடர்களையும் குறிக்கிறது. 

## சான்றுகள்


பகுப்பு:கேரளக் கலைகள்
பகுப்பு:கிறித்தவக் கலை
பகுப்பு:கேரள நடனங்கள்
வழிபிழச்ச சந்ததி

**வழிபிழச்ச சந்ததி** என்பது 1968 மே 17 ஆம் நாள் கேரளத்தில் வெளியான மலையாளத் திரைப்படம்.

## நடிப்பு
*சத்யன்
*மது
*கே. பி. உம்மர்
*திக்குறிசி சுகுமாரன் நாயர்
*முதுகுளம் ராகவன் பிள்ளை
*அடூர் பாசி
*சங்கராடி
*எம். எஸ். நம்பூதிரி
*எம். பரமேசுவரன்
*பிரதாபன்
*சி. ஐ. போள்
*அம்பிகா
*கவியூர் பொன்னம்மா
*டி.ஆர். ஓமனா
*கமலாதேவி.

## பின்னணிப் பாடகர்கள்
*பி. வசந்தா
*கே. ஜே. யேசுதாஸ்
*பி. ஜயச்சந்திரன்
*பி. லீலா
*ஸ்ரீலதா
*பி. சாவித்ரி.

## பாடல்கள்

## சான்றுகள்

பகுப்பு:1968 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
நியாடாக் அகதிகள் முகாம்

**நியாடாக் அகதிகள் முகாம்** (*Niatak refugee camp*) ஈரானில் அமைந்துள்ளது. இது ஈரானின் தென்கிழக்கு மாகாணமான சிச்தான் மற்றும் பலுசிஸ்த்தான் மாகாணப் பகுதியில் இருக்கிறது. ஈரானின் சாகிதன் நகருக்கு அருகில் ஆப்கானித்தான் நாட்டின் எல்லையில் இந்த அகதிகள் முகாம் அமைந்துள்ளது. 1998 ஆம் ஆண்டின் ஆவணங்களின் படி இம்முகாமில் 7,000 பேர் இருந்ததாகக் குறிப்பிடப்பட்டுள்ளது. 2001 ஆம் ஆண்டின் ஆவணங்கள் 5,000 பேர் இந்த முகாமில் இருப்பதாகக் கூறுகிறது.
ஆப்கான் இனக்குழுக்களுக்கு இடையேயான சச்சரவுகள் இந்த அகதிகள் முகாமிலும் தொடர்வதாக பத்திரிகையாளர் குறிப்பு ஒன்று குறிப்பிடுகிறது. குறிப்பாக பச்தூன் மற்றும் கசாரா குழுக்களுக்கிடையே பிரச்சனைகள் இருப்பதைக் குறிப்பிடுகிறது. இந்த அகதிகள் முகாம் இரானிய திரைப்பட இயக்குநர் மஹ்சன் மக்மல்பஃப் 2001 ஆம் ஆண்டில் இயக்கிய கந்தகார் திரைப்படத்தில் இடம் பெற்றுள்ளது.

## மேற்கோள்கள்

பகுப்பு:ஈரான்
பகுப்பு:அகதிகள்
பய்யனூர் முரளி

**பய்யனூர் முரளி** என்பவர் ஒரு மலையாள நாடக நடிகரும், இயக்குநரும் ஆவார். இவர் நூற்றுக்கும் அதிகமான நாடகங்களில் நடித்துள்ளார்.

## வாழ்க்கைக்குறிப்பு
கண்ணூர் மாவட்டத்தில் பய்யன்னூர்க்கு அருகில் உள்ள அன்னூரில் பிறந்தார். சகாவ்‌, பழஸ்ஸி ராஜா உட்பட்ட நாடகங்களில் முதன்மை வேடங்களில் நடித்துள்ளார். 
2002-ல் எர்ணாகுளத்தில் கலாசேதன என்னும் நாடகக்குழுவைத் தொடங்கினார். அமதன், சிநேககாயகன், ஆராதகன், நன்மனிறஞ்சவன், விஸ்வனாயகன் உட்பட்ட நாடகங்களை இக்குழுவினர் நடித்தனர். பத்மஸ்ரீ அம்பாட்டு கேசவன் என்னும் நாடகத்தில் அம்பாட்டு கோவிந்தமேனோன் என்னும் முதன்மைக் கதாபாத்திரத்தில் நடித்தார். இதனை இயக்கி, தயாரித்தவரும் இவரே.

2013-ல் வெளியான 3ஜி என்னும் மலையாளத் திரைப்படத்தில் அமைச்சர் வேடத்தில் நடித்தார்.

## விருதுகள்
நான்கு முறை கேரள மாநில விருதுகளைப் பெற்றுள்ளார். கண்ணூர் சங்கசேதனையின் உணர்த்துபாட்டு என்னும் நாடகத்திற்காகவும் விருது கிடைத்தது

தேவஸ்‌பந்தனம் என்னும் நாடகத்தினை இயக்கியதற்காக 2002-ல் மிகச் சிறந்த இயக்குனருக்கான விருது கிடைத்தது. 2003-ல் சகுனி என்னும் நாடகத்தினை இயக்கியதற்காகவும் 2004-ல் சிநேககாயகன் என்னும் நாடகத்தினை இயக்கியதற்காகவும் விருதுகள் கிடைத்தன.

160-ற்கும் அதிகமான விருதுகளைப் பெற்றுள்ளார். திக்குறிசி பௌண்டேஷன், அச்சன்குஞ்சு விருது, சங்ஙனாசேரி நடராஜன் விருது முதலியனவும் பெற்றுள்ளார்.

## சான்றுகள்

பகுப்பு:மலையாள மக்கள்
பகுப்பு:நாடக இயக்குனர்கள்
பகுப்பு:வாழும் மக்கள்
உரனோமெட்ரியா

**உரனோமெட்ரியா** (uranometria) என்பது ஜோகன் பேயர் என்பவரால் வெளியிடப்பட்ட விண்மீன் வரைபடத்தின் சுருக்கப்பெயர் ஆகும். 1603ல் செருமனியின் ஆக்ஸ்பர்கில் கிரிஷ்டோபோரஸ் மான்கஸ் மூலம் அச்சிடப்பட்ட அந்த விண்மீன் வரைபடத்தின் முழுப் பெயர்: *Uranometria : omnium asterismorum continens schemata, nova methodo delineata, aereis laminis expressa* என்பதாகும். இதன் பொருள் *உரனோமெட்ரியா:புதிய முறையில் வரைந்து செப்பு தகடினால் எழுதப்பட்ட அனைத்து விண்மீன் குழாங்களின் படம்* என்பதாகும்.

## மேற்கோள்கள்

பகுப்பு:வரைபடங்கள்
பகுப்பு:விண்மீன் குழாங்கள்
கந்தகார் (திரைப்படம்)

**கந்தகார்** (*Kandahar*) என்பது ஈரானியத் திரைப்படம் ஆகும். ஆப்கானித்தான் நாட்டில் தாலிபான்கள் ஆட்சியில் இருந்த போது எடுக்கப்பட்டது. மஹ்சன் மக்மல்பஃப் இத்திரைப்படத்தை இயக்கினார். இத்திரைப்படத்தின் பெர்சிய மொழித் தலைப்பு *சேபர்-இ-கந்தகார்* என இருந்தது. இதன் பொருள் கந்தகாரை நோக்கிப் பயணம் என்பதாகும். மற்றொரு பொருள் நிலவுக்குப் பின்னால் சூரியன் என்பதாகும். இத்திரைப்படம் ஈரானில் திரையிடப்பட்டது குறிப்பாக நியாடாக் அகதிகள் முகாமில் திரையிடப்பட்டது., ஏனெனில் இந்த அகதிகள் முகாமும் இத்திரைப்படத்தில் இடம் பெற்றிருந்தது. ஆப்கானிசுத்தானிலும் இத்திரைப்படம் மறைமுகமாகத் திரையிடப்பட்டது. கனடாவில் வசிக்கும் ஆப்கான் பெண் தனது சகோதரியின் கடிதம் கிடைத்ததும் ஆப்கானுக்குத் திரும்பிவருவது தான் இத்திரைப்படத்தின் கதை. இத்திரைப்படம் 2001 ஆண்டு கான் திரைப்பட விழாவில் பங்கு பெற்றது. இயக்குநர் மஹ்சன் மக்மல்பஃப் 2001 ஆம் ஆண்டு இத்திரைப்படத்திற்காக *பெஃட்ரிக்கோ ஃபெல்லினி* விருதை ஐக்கிய நாடுகள் கல்வி, அறிவியல், பண்பாட்டு நிறுவனத்திடம் இருந்து பெற்றார்.

## நடித்தவர்கள்
*நெலோஃபர் பசிரா - Nelofer Pazira 
*கசன் டாண்டாய் - Hassan Tantai 
*சடோவ் தேமெளரி - Sadou Teymouri
*கோயோடாலா காக்மி - Hoyatala Hakimi
*இகிய் ஓக்ட் - Ike Ogut

## மேற்கோள்கள்

## வெளி இணைப்புகள்
இணையதளம்

பகுப்பு:ஈரானியத் திரைப்படங்கள்
பகுப்பு:2001 திரைப்படங்கள்
மேற்கத்திய கிறித்தவம்

**மேற்கத்திய கிறித்தவம்** அல்லது **மேற்கு கிறித்தவம்** என்பது கத்தோலிக்க திருச்சபையின் இலத்தீன் வழிபாட்டு முறைபிரிவுகளையும் வரலாற்றில் அதிலிருந்து பிரிந்து சென்ற பிற சபைகளான ஆங்கிலிக்க ஒன்றியம், லூதரனியம், மெதடிசம் மற்றும் பிற சீர்திருத்தத் திருச்சபை மரபுகளையும் குறிக்கும். இப்பதம் கிழக்கத்திய கிறித்தவத்திலிருந்து இவற்றை பிரித்துக்காட்ட பயன்படுத்தப்படுகின்றது.

மேற்கத்திய கிறிஸ்துவம் மேற்கு, வடக்கு, மத்திய, தெற்கு மற்றும் கிழக்கு ஐரோப்பாவின் சிலப்பகுதிகள், பண்டைய வட ஆப்பிரிக்கா, தென் ஆப்பிரிக்கா, ஆஸ்திரேலியா மற்றும் மேற்கு அரைக்கோளம் ஆகிய பகுதிகளில் வளர்ந்து ஆதிக்கம் செலுத்துவதாக இருந்து வந்தது. 16 ஆம் நூற்றாண்டு முதல் வரலாற்று கண்ணோட்டத்தில் காணும் போது, 'மேற்கத்திய கிறிஸ்துவம்' என்பது கத்தோலிக்க திருச்சபை மற்றும் சீர்திருத்தத் திருச்சபையின் கூட்டாகவே பார்கப்படுகின்றது. இது ஒரு தனி கிறித்தவ உட்பிரிவு அல்ல. மாறாக இவை இரண்டுக்கும் இடையே உள்ள சடங்குகள், கோட்பாட்டு, வரலாற்று மற்றும் அரசியல் ஒற்றுமையின் வெளிப்பாடாகவே இப்பதம் பயன்படுகின்றது.

இன்று, மேற்கு மற்றும் கிழக்கு கிறிஸ்துவத்துகிடையேயான புவியியல் எல்லைகள், குறிப்பாக மறைபணியாளர்களின் பரவலுக்குப்பின், கிட்டத்தட்ட இல்லாமல் போய்விட்டது.

பகுப்பு:கிறித்தவ வரலாறு
பகுப்பு:கிறித்தவம் தொடர்பான குறுங்கட்டுரைகள்
பகுப்பு:கிறித்தவப் பிரிவுகள்‎